Liigutamist lapsel suveajal siiski on, päev läbi jookseb õues või uhab rattaga. Eile õhtul jooksid poiste hordid ümber me maja, mängisid peitust. Õudne mehine müdistamine oli, neid oli siin koos mingi seitse vist, enamus nii suured mehed juba, et raske lapseks pidada, kõik nii madalate häältega, et enam hääle järgi ühtki lapse sõpra ära ei tunne. Jooksevad nagu hobused ja ropendavad nagu voorimehed. Üks suurem poiss muudkui õiendas teistega kõnepruugi pärast,  tal tundus olevat piinlik, et ma neid kuulen.